Hogy segítsek neked a hosszú utadon, talán a legjobb ajándék, amit ma adhatok, hogy elmondom néhány gondolatomat arról, hogyan lehetsz sikeres.
És szülők, szeretném, ha tudnátok, hogy talán be kellene fognotok a fületeket, be kellene dugni, mivel lehetséges, hogy nem fog tetszeni, amit mondani fogok.
De azért elmondom, hogyan lettem sikeres, ki vagyok ma azáltal, hogy végigvittem azt, amit én Dr. Schwarzenegger hat sikerszabályának hívok.
Az emberek mindig azt kérdezik tőlem, hogy "Mi a siker titka?", én pedig mindig a rövid verziót mondom, vagyis:
Az első dolog: gyere Amerikába.
A második: dolgozd ki a beled.
És a harmadik: Vegyél el egy Kennedy-lányt.
De persze ez csak a rövidített verzió. Ma el fogom nektek mondani, mi a siker hat szabálya.
Mielőtt azonban nekikezdenék, szeretném leszögezni, hogy ezek az én szabályaim,
úgy értem, bárkire vonatkozhatnak, de a döntést neked kell meghoznod, mivel nem mindenki egyforma.
Vannak emberek, akik szeretnek lazáskodni és átsiklani az életen,
míg mások nagyon erősek akarnak lenni, és az elsők akarnak lenni, és sikeresek, ahogy én.
Mindig is nagyon erős akartam lenni, mindig is az első akartam lenni. Nagyon komolyan vettem a karrierem.
És ugyanígy volt, amikor elkezdtem a testépítést. Nem akartam csak egy testépítő bajnok lenni, én minden idők legjobb testépítője akartam lenni.
Ugyanez volt a helyzet a mozifilmeknél.
Nem akartam egy lenni a filmsztárok közül
rendkívüli filmsztár akartam lenni, aki a legtöbb pénzt keresi, és akinek a neve garancia a sikerre.
És ez az intenzitás, ez az elkötelezettség mindig kifizetődő volt a számomra. Most pedig nézzük a szabályokat.
Az első szabály: Bízz magadban!
Amit ez alatt értek, hogy oly sok fiatal kap túl sok tanácsot a szüleitől, a tanáraitól és mindenkitől.
Ami a legfontosabb azonban, hogy mélyre kell ásnod, mélyre kell ásnod és feltenni magadnak a kérdést, hogy ki akarsz lenni. Nem mi, hanem ki.
És nem arról beszélek, hogy a szüleid és a tanáraid mit akarnak, hanem te.
Arról beszélek, hogy rá kell jönnöd, mi tesz boldoggá, és nem számít, hogy ez milyen őrülten hangozhat más emberek számára.
Szerencsés vagyok, amiért úgy nőttem fel, hogy nem volt televízióm, sem telefonom, számítógépem vagy iPodom.
És természetesen a Twitter (csicsergés) akkoriban olyasmi volt, amit a madarak csináltak a szabadban.
Semmim nem volt ezek közül a figyelemelterelő dolgok közül.
Sok időt töltöttem egyedül, így rá tudtam jönni és meg tudtam hallgatni, mi van a szívemben és a fejemben.
És nagyon gyorsan rájöttem, hogy a fejemben és a szívemben égető vágy volt, hogy elhagyjam a kis osztrák falumat
nem azért, mert valami baj lett volna Ausztriával, ami egy gyönyörű ország.
Csak el akartam menni arról a kis helyről, és valami nagynak a része akartam lenni, az Amerikai Egyesült Államoknak, ennek a hatalmas nemzetnek, a helynek, ahol az álmok valóra válnak.
Tudtam, amikor ide jöttem, hogy itt valóra válthatom az álmaimat.
Majd eldöntöttem, hogy legjobb módja annak, hogy Amerikába kerüljek, hogy testépítő bajnokká válok,
mivel abban a pillanatban tudtam, hogy ez lesz oda a jegy, amint megpillantottam egy magazin címlapján a példaképemet, Reg Parkot.
Ő volt Mr. Universe, aki a Hercules-filmekben játszott, és aki erősnek és hatalmas tűnt, annyira magabiztos volt.
Így amikor kiderítettem, hogyan csinálja, a megszállottja lettem. Hazamentem és ezt mondtam a családomnak: "Testépítő bajnok akarok lenni!"
El tudjátok képzelni, hogy történt mindez az osztrák otthonomban. A szüleim nem tudtak ebben hinni.
Akkor lettek volna boldogok, ha rendőr leszek, mint az apám, vagy ha elveszek olyasvalakit, mint Heidi, lesz egy csomó gyerekünk, akik úgy játszadoznak, mint a Muzsika hangjában a von Trapp család.
Ez volt tehát az, amit a családom elképzelt a számomra, bennem azonban valami más iránti vágy égett.
Valami égett bennem. Más akartam lenni; elhatároztam, hogy kivételes leszek. Nagyot akartam tervezni és nagyot álmodni.
Mindenki más azonban azt gondolta, hogy őrült vagyok. A barátaim ezt mondták:
"Ha bajnok akarsz lenni valami sportban, miért nem leszel kerékpár- vagy síelő bajnok, vagy focista? Ezek az osztrák sportok."
De nem törődtem vele. Testépítő bajnok akartam lenni, és ezt használtam fel arra, hogy Amerikába jöjjek, hogy mozifilmekbe kerüljek és hogy dollármilliókat szerezzek.
Természetesen, az extra motiváció érdekében, erős emberekről és a testépítéstől olvastam könyveket, valamint magazinokat lapozgattam.
És az egyik dolog, amit csináltam, hogy posztereket ragasztottam a falamra.
Az ágyam mellett közvetlen ott volt egy nagy fal, amit képekkel díszítettem. Testépítőkről, birkózókról és bokszolókról tettem fel képeket.
E nagyszerű dekoráció miatt pedig olyan izgatottá váltam, hogy behívtam édesanyámat a szobámba, és megmutattam neki.
Erre ő a fejét rázta. Teljesen sokkolva volt, a szeméből pedig potyogni kezdtek a könnyek.
Hívta az orvost, a háziorvosunkat, majd bevezette a szobámba és a következőt mondta: "Valami itt nincs rendben." Anyám az orvossal együtt a falat nézte, majd így folytatta: "Hol rontottam el?"
"Úgy értem, Arnold barátainak a falán lányokról vannak képek..."
"Arnoldnak pedig ezek a férfiak. Ráaduásul nemcsak hogy férfiak, de félmeztelen is vannak, babaolajjal bekenve. Mi folyik itt? Hol rontottam el?"
Szóval el tudjátok képzelni, az orvos a fejét rázta, majd így felelt: "Nincs semmi probléma. Ebben a korban mindenkinek vannak példaképei, mindenki szerez magának -- ez teljesen normális."
Tehát ez az első számú szabály. Bajnok akartam lenni. Küldetésem volt. Az első szabály természetesen tehát, hogy bízz magadban, nem számít, hogy bárki más mit gondol.
A második szabály: hágd át a szabályokat.
Az életben annyiféle szabályunk van mindenre. Én azt mondom, hágjuk át ezeket. Nem a törvényt, de hágjuk át a szabályokat.
A feleségemnek van egy olyan pólója, amin a következő szöveg áll: "Jó magaviseletű nők ritkán írják be magukat a történelembe." Nos, nem akarok neki meglepetést okozni, de ugyanez igaz a férfiakra.
Ha túl jól viselkedsz és nem akarod áthágni a szabályokat, akkor nem lehetséges, hogy független, vagy valóban eredeti legyél.
Eredetien kell gondolkodnod. Ez az, amiben én hiszek. Végtére is mi értelme ezen a földön lenni, ha mindannyian azt akarjátok, hogy mindenki szeressen titeket és ne találkozzatok problémával?
Az egyetlen mód, mellyel valaha is elértem valamit, az az volt, hogy áthágtam néhány szabályt.
Emlékszem, miután befejeztem a testépítő karrierem, a színészkedéssel akartam foglalkozni, filmsztár akartam lenni. El tudjátok képzelni, mit mondtak az ügynökök, amikor találkoztam velük.
Mindenütt ugyanazt hallottam, hogy ez nem lehetséges, itt mások a szabályok. Ezt mondták:
"Nézz a testedre. Itt van ez a hatalmas, óriási tested, ami túlságosan ki van dolgozva. Ez nem illik a filmekbe.
Ezt nem érted. Ez 20 éve volt, a Hercules-filmek idején. Most a kis fickók vannak benn, mint Dustin Hoffman, Woody Allen, Jack Nicolson." Persze mielőtt meghízott volna.
De egyébként ők azok, akik a filmekben szerepelnek. És az ügynökök az akcentusom is kritizálták: "Ilyen akcentussal soha senkiből nem lett színész, különösen nem német akcentussal."
"És igen, ezt a nevet, hogy Arnold Schwartzenschnitzel vagy mi is a neved, el tudom képzelni a Billboard listán. Igen, ezzel egy csomó jegyet el lehet adni." Szóval ők ilyen negatívan álltak hozzá.
Én azonban nem figyeltem ezekre a szabályokra, még akkor sem, ha ők nagyon kedvesek voltak, és ezt mondták:
"Nézd, szerezhetünk neked kisebb szerepeket. Játszhatsz birkózót vagy kidobóembert. Ó, vagy a német akcentusoddal talán lehetsz náci tiszt a Hogan hőseiben, vagy valami ilyesmi."
Én azonban nem hallgattam rájuk. Ezek az ő szabályaik voltak, és nem az enyémek.
Meg voltam róla győződve, hogy ha olyan keményen dolgoznék, mint a testépítésben, naponta öt órát, akkor képes lennék rá.
És elkezdtem dolgozni, színészetet tanító órákra kezdtem járni. Beiratkoztam angol, beszédtanítás és dialógus órákra. Még akcentus-semlegesítő órákra is elmentem.
Emlékszem, ahogy bizonytalanul mondogattam: "A fine wine grows on the vine."
El tudjátok képzelni, mivel a németeknek nehézségeik vannak az F-fel, a W-vel, és a V-vel. Szóval, "A fine wine grows on the vine."
Tudom, hogy néhányan mit mondtok erre, azt, hogy remélem, Arnold visszakapta a pénzét. De hadd mondjak valamit.
Jól szórakoztam, miközben ezeket a dolgokat csináltam, és sokat is segítettek. És végül áttörtem. Áttörtem, és megkaptam az első szerepeimet a tévében;
San Francisco utcáin, Lucille Ball hired me, Acélizom, Maradj Éhen! Aztán jött a nagy áttörés a Conan, a barbárral.
Akkor a rendező a következőt mondta: "Ha nem lenne Schwarzeneggerünk, csinálnunk kellene egyet."
Gondoljatok csak bele! És aztán, amikor eljátszottam a Terminatort..
Visszatérek
Ez a szó vált a filmtörténelem egyik leghíresebb szavává, és mindez a furcsa akcentusom miatt.
Gondoljatok csak bele! Azok a dolgok, amiket az ügynökök mondtak, hogy teljességgel hátrányul szolgálnak, és lehetetlenné teszik számomra, hogy munkát szerezzek,...
hirtelen az értékeimmé váltak, minden dolog, az akcentusom, a testem és minden. Ez azt mutatja, hogy soha ne hallgass arra, hogy valamit nem tudsz megcsinálni.
Ami elirányított a harmadik számú szabályhoz: Ne félj a bukástól!
Bármi, amibe valaha nekikezdtem, mindig el akartam bukni.
A filmezésben,a forgatókönyvek kiválasztásánál...sokszor azt gondolod, hogy ez lesz a nyerő forgatókönyv,
de később aztán rájössz, amikor készül a film, hogy ez nem működik, és a filmet le lehet húzni a wc-n.
Nos, láttuk a filmjeimet: a Red Sonjára, a Hercules New Yorkbanra és az Utolsó akcióhősre gondolok.
Ezek a filmek mentek a levesbe.
De ez így van jól, mivel, ezzel egy időben, olyan filmeket is készítettem,
mint a Terminator, a Conan, a Két tűz között, a Ragadozó és az Ikrek, amik kasszasikerek lettek.
Szóval nem nyerhetsz mindig, de ne félj döntéseket hozni.
Nem béníthat le a félelem vagy kudarc, különben soha nem fogod magad előrébb küzdeni.
Egyfolytában küzdj, mivel hinned kell magadban és a víziódban, és tudod is, hogy ezt kell tenned, így pedig a siker garantált.
Szóval, ne félj a bukástól.
Ez pedig elvezet a négyes számú szabályhoz, ami így szól: Ne hallgass a rosszakarókra.
Hányszor hallottad, hogy azt mondják, te nem tudod megcsinálni ezt, te nem tudod megcsinálni azt,
mert korábban ilyet még senki nem csinált?
Csak képzeljétek el, hogy Bill Gates abbahagyja, mert az emberek azt mondják, hogy ezt nem lehet megcsinálni.
Folyton ezt hallom.
Ami azt illeti, imádom, amikor azt mondják, hogy ezt még soha senki nem csinálta meg,
mert aztán, amikor megcsinálom, az azt jelenti, hogy én vagyok az első, aki megcsinálta.
Szóval ne figyeljetek azokra, akik azt mondják, ez nem lehetséges.
Emlékszem az anyósomra, Eunice Kennedy Shriverre, amikor 1968-ban elindította a Paralimpiát,
 az emberek azt mondták, hogy ez nem fog működni.
A szakemberek, az orvosok, akik értelmi fogyatékosokkal foglalkoztak, ezt mondták:
"Ez nem lehetséges. Nem tudja kihozni az embereket az intézetekből, ahol élnek.
Nem fogja tudni rávenni őket, hogy vegyenek részt különböző sportágakban, mint az ugrálós sportok, úszás és a futás.
Meg fognak sérülni, sérülést okoznak egymásnak, bele fognak fulladni a medencébe."
Nos, hadd mondjak valamit.
A Paralimpia most már 40 éve az egyik legnagyobb rendezvény, 164 ország részvételével,
ami azok előtt az emberek előtt tiszteleg, akik értelmi fogyatékosok, vagy értelmileg korlátozottak.
És ő nem fogadott el nemleges választ.
És ugyanez igaz Barack Obama esetében.
Úgy értem, képzeljétek el, hogy ha hallgatott volna másokra.
Ha hallgatott volna a rosszakarókra, soha nem lett volna belőle elnök.
Azt mondták, ez nem lehetséges, nem fognak megválasztani,
nem tudod legyőzni Hillary Clintont, soha nem nyernéd meg a képviselőválasztást.
Ő azonban követte a szíve szavát, és nem hallgatott arra, hogy "Nem tudod",
ezzel pedig megváltoztatta az amerikai történelem irányát.
Szóval ez újra és újra előjön.
Ha hallgattam volna a rosszakarókra, akkor még mindig az Osztrák Alpokban jódliznék.
Soha nem jöttem volna Amerikába.
Soha nem találkoztam volna csodálatos feleségemmel, Maria Shriverrel,
és nem lenne a csodálatos négy gyerekem,
soha nem játszottam volna el a Terminatort, és nem állnék itt ma előttetek,
 mint a világ egyik legnagyszerűbb országa legnagyszerűbb államának kormányzója.
Ezért soha nem hallgatok arra, hogy "Nem tudod".
Mindig csak magamra hallgatok, én pedig azt mondom, hogy "Igen, meg tudom."
És ezzel el is jutottunk az ötös számú szabályhoz, ami az összes között a legfontosabb:
Dolgozd ki a beled!
Soha ne azért bukj el, mert nem dolgoztál elég keményen.
Soha nem akartam azért elveszíteni egy versenyt vagy egy választást
mert nem dolgoztam elég keményen.
Mindig abban hittem, hogy minden erőfeszítést meg kell tenni.
Mohammed Ali, az egyik legnagyobb hősöm
nagyszerű választ adott egy, a hetvenes években kapott kérdésre:
"Mennyi felülést csinálsz?"
Erre ő így felelt: "Nem számolom.
Csak akkor kezdem a számolást, amikor már fájni kezd.
Csak akkor kezdek el számolni, amikor érzem a fájdalmat, mivel ez az, ami tényleg számít."
Ez az, ami bajnokká tesz.
És mindennel ez a helyzet.
Fájdalom nélkül nincs győzelem!
Szóval az életben alkalmazott szabályaim közül, hadd mondjam meg, sokat a sportból hoztam.
És hadd mondjam el, fontos, hogy jól szórakozzunk az életben.
De amikor partizol, folyton marhaságokat csinálsz, valaki közben akkor is keményen dolgozik!
Valakire egyre okosabb lesz, és valaki nyer! Jegyezzétek ezt meg!
Ha át akartok siklani az életen, akkor ne figyeljetek ezekre a szabályokra.
De ha győztesek akartok lenni, akkor egyáltalán nincs más út, csak a nagyon-nagyon kemény munka.
Egyik sikerszabályom sem működik anélkül, hogy tennél érte.
Rájöttem, hogy egy nap 24 órából áll: alszol hat órát, és marad 18.
Biztos vannak köztetek, akik azt mondják, hogy várjunk csak egy percet, én 8-9 órát alszom.
Én azt ajánlom, aludjatok gyorsabban!
Mivel csak hat órát kell aludnod, akkor még marad 18, és rengeteg dolog van, amit megvalósíthatsz.
Ami azt illeti, Ed Turner mindig ezt mondogatta:
"Korán feküdj, korán kelj fel, dolgozz és hirdess erőteljesen."
De persze, ezeket a dolgokat ti már mind tudjátok, különben nem ülnétek ma itt.
Csak ne feledjétek, zsebre tett kézzel nem mászhatjátok meg a siker létráját.
És eljutottunk a hatos számú szabályhoz, ami nagyon fontos szabály, a visszaadásról szól.
Bármilyen útra is lépsz az életed során, mindig találnod kell időt arra, hogy valamit visszaadj.
Valamit a közösségednek, az államodnak vagy az országodnak.
Az apósom, Sargent Shriver -- aki egy nagy amerikai, egy igazán nagy amerikai, és aki elindította a Békehadtestet,
a Munkahadtestet, és a szegények számára a jogi segítségnyújtást
a Yale Egyetemen a következőt mondta a diplomaátadó ceremónián elhangzott beszédében:
"Törjétek össze azt a tükröt. Törjétek össze azt a tükröt, ami mindig csak titeket mutat, és képesek lesztek a tükör mögé lesni,
és látni azt a több millió embert, akiknek szükségük van a segítségetekre."
És hadd mondjak valamit:
Elérni ezekhez az emberekhez és segíteni rajtuk nagyobb elégedettséggel fog eltölteni, mint bármi, amit eddig valaha csináltál.
Ami azt illeti, miután dolgoztam a Paralimpiának és elindítottam az After School Programot,
reklámoztam a fitneszt, mint kormányzó, elmondhatom, hogy
egy nyolcéves kisgyerekkel sakkozni egy belvárosi iskolában sokkal izgalmasabb a számomra,
mint egy újabb filmpremieren a vörös szőnyegen végigsétálni.
Tehát hadd mondjam el nektek, mivel most készültök kilépni a világba...
Emlékezzetek erre a hat szabályra:
Bízz magadban!
Hágd át a szabályokat!
Ne félj a bukástól!
Ne figyelj a rosszakarókra!
Dolgozz mint egy őrült!
és Adj vissza valamit!
Gratulálok, és Isten áldjon mindnyájatokat.
Köszönöm szépen! Köszönöm!
